盧蕙

盧蕙，字子貞，號抑斋，南直隶淮安府山陽縣人，明朝政治人物。

生平 
治《詩經》，由府學生中式嘉靖元年（1522年）壬午科應天府鄉試第十五名舉人，嘉靖二年（1523年）聯捷癸未科會試第三十一名，第二甲第十四名進士。授刑部主事，以祖母年高陈情，改任南京户部，历升工部郎中。时大同兵变，兵部尚书推荐卢蕙为职方司郎中，处理军变得宜。十四年（1535年）二月出为广东布政司右参议，十七年二月升浙江按察司副使，十九年七月升本省左参政，遷按察使，二十二年升广东右布政使，轉江西左布政使，嘉靖二十四年（1545年）三月拜都察院右佥都御史、巡抚辽东。八月二十日鞑虏以千馀骑夜袭辽东松子岭，杀伤甚众，靉阳守备张文瀚战死。十一月巡按御史刘廷仪上言文瀚之死由巡抚都御史卢蕙、总兵赵国忠及把总指挥吴国臣等人纵寇失职，宜分别功罪以示劝惩。当时卢蕙视事未久，免罪。後奉敕烧荒，塞外早寒，雪霰骤至，裨将以所衣貂裘进，卢蕙推却曰：一军皆寒，吾何忍独御。遂中寒疾，回镇至广宁卒，祀乡贤。

家族 
曾祖盧清。祖父盧錦，七品散官。父盧璋，義官。母钱氏。重庆下。兄昇，千户；祥；昌，千户；恩、恕、惪、意、弟懃、藼、鼎（千户）、懋、鼐（典膳）、愍、思、冕、鼏、應、愚、聞詩。

参考资料 

淮安区人
嘉靖元年壬午科應天鄉試舉人
明朝刑部主事
南京戶部主事
明朝工部郎中
明朝兵部郎中
明朝廣東布政使司參議
明朝浙江按察司副使
明朝浙江布政使司參政
明朝浙江按察使
明朝廣東右布政使
明朝江西左布政使
明朝遼東巡撫
盧姓